Shallow

«Shallow» er en popballade fra 2018 som fremføres av den amerikanske sangeren Lady Gaga og den amerikanske skuespilleren og filmskaperen Bradley Cooper. Sangen ble utgitt av Interscope Records 27. september 2018, som førstesingel fra albumet A Star Is Born. Albumet var soundtracket til den musikalske dramafilmen A Star Is Born. «Shallow» er skrevet av Gaga sammen med Andrew Wyatt, Anthony Rossomando og Mark Ronson, og produsert av Gaga sammen med Benjamin Rice.

Om sangen 
Sangen er hovedsangen til musikaldramafilmen A Star Is Born fra 2018. I filmen spilles «Shallow» tre ganger, mest tydelig i en scene der Coopers filmkarakter Jackson Maine inviterer Gagas karakter Ally til å opptre sammen med ham. Scenen ble spilt inn foran publikum i Greek Theater i Los Angeles i California.. I sangen bytter Gaga og Cooper på synge versene, og gradvis beveger de seg mot sluttrefrenget med en vokaloppbygging av Gaga. På innspillingen kan en også høre lyden av publikum og applaus. Sangen ble første gang fremført av Gag på DJ Zane Lowes radioprogram Beats 1 i forbindelse med et intervju om filmen. En medfølgende musikkvideo ble også sluppet, med filmklipp fra filmen A Star Is Born.

Kommersiell suksess 
Sangen fikk stor kommersiell suksess etter utgivelsen og toppet hitlister over hele verden, blant annet i USA, Storbritannia, Norge, Sverige, Canada og Australia.

Sangen fikk også gode kritikker av musikkjournalister, som blant annet roste Gagas vokal, komposisjonen og verkets dramatiske oppbygging. «Shallow» har dessuten mottatt en rekke priser og utmerkelser, blant annet en Oscar for beste originale sang, en Golden Globe for beste originale sang, en BAFTA-pris for beste filmmusikk, og Critics' Choice Movie Awards for beste sang. Den fikk videre fire Grammy Award-nominasjoner, blant annet for årets innspilling og årets sang – og den vant i klassene «Beste fremføring av en popduo eller gruppe» og «Beste sang skrevet for et visuelt medium». Gaga og Cooper fremførte også sangen direkte under Oscar- og Grammyutdelingene, og den er en av hovedsangene til Gagas Las Vegas-show Enigma.

Listeplasseringer

Andre versjoner

I kjølvannet av sangens suksess har en rekke andre artister verden over spilt inn egne versjoner av «Shallow». I Norge ga den norske gruppen KEiiNO ut en dance- og joik-inspirert versjon av låten i april 2019. Dette var bandets andre utgivelse, og de fremførte den under VG-lista-showet på Rådhusplassen i Oslo i juni samme år.

De amerikanske sangerne Lea Michele og Darren Criss added la sangen på settlisten sin under duoens turné høsten 2018. 14. november 2018 fremførte den skotske sangeren Lewis Capaldi en coverversjon av «Shallow» på BBC Radio 1s Live Lounge. Skuespilleren Billy Porter covet sangen under en forfest til Golden Globe Awards I januar 2019. Alicia Keys fremførte «Shallow» på piano i tv-showet The Late Late Show with James Corden 6. februar 2019, sammen med programleder Corden.

Komikeren Melissa Villaseñor covret sangen i forbindelse med en Saturday Night Live-sketsj der hun etterlignet Lady Gaga. Sangen har videre blitt covret av artister som Kelly Clarkson, Nick Jonas, Tori Kelly og Ally Brooke

En video med den irske duoen Jessica Reinl og Christopher Halligan, begge medlemmer av Mount Sion Choir i Waterford, som sang «Shallow» i desember 2018, gikk viralt og ble sett av millioner på Facebook.

I 2020 ble sangen spillt inn med norsk tekst av Åge Sten Nilsen og Carina Dahl. Den norske teksten er skrevet av Helge Johansen.

Referanser

Eksterne lenker 
 

 

Sanger fra 2018
Singler fra 2018